**№03/08 сонли ШАРТНОМА**

**маҳсулотларни ишлаб чиқариш, ўрнатиш,** **монтаж қилиш**

**ва ишга тушириш бўйича**

|  |  |
| --- | --- |
| **Тошкент шаҳри** |  **2022 йил «08» ноябр** |

Бундан кейин «**Буюртмачи»** деб аталувчи, Низом асосида иш юритувчи Ўзбекистон Республикаси Фавқулодда вазиятлар вазирлиги Бино ва иншоотлардан фойдаланиш бошқармаси номидан бошлиқ Ж.Х.Сайфуллаев ва бундан кейин «**Ижрочи»**  деб аталувчи, Устав асосида иш юритувчи **«SUN-HIGHTECH»** масъулияти чекланган жамияти (МЧЖ) номидан Бош директор Э.Т.Абдуллаев (бундан кейин биргаликда **«Томонлар»** деб аталади, ва мазкур шартномада кўрсатилган хар бир юридик шаҳс «Томон» деб аталади) ушбу Шартномани қуйидагилар ҳақида туздилар:

**I.ШАРТНОМА МАВЗУСИ**

**1.1 Ижрочи** **Буюртмачи**нинг **Тошкент вилояти, Кибрай тумани, Янгиобод МФЙ, М.Бобур кўчаси, 2 уй** манзилида жойлашган маъмурий биноси учун 25 кВт қувватга эга тармоқ қуёш электр станциясини (бундан буён матнда **«Товар»** деб аталади) ишлаб чиқариб буюртмачи ҳудудига ўрнатиш, монтаж қилиш ва ишга тушириш бўйича ишларни бажариш мажбуриятини олади.

**1.2 Ижрочи** ушбу Шартномани тузиш вақтида **Томонлар** томонидан келишилган ва имзоланган (Шартноманинг ажралмас қисми бўлган 1-илова) мувофиқ **Товарни** ишлаб чиқариш мажбуриятини олади. **Буюртмачи** томонидан Техник топшириқларга ҳар қандай ўзгартиришлар киритилган тақдирда, ушбу ўзгаришлар ушбу Шартномага ёзма қўшимча келишув асосида **Ижрочи** билан келишилганидан кейин якуний ўзгартирилган деб ҳисобланади.

**II. ТОВАРНИНГ НАРХИ ВА ТЎЛОВ ТАРТИБИ**

 **2.1.** Мазкур Шартнома бўйича **Товарнинг** нархи қўшилган қиймат солиғи (ҚҚС) билан бирга 265 000 000 (икки юз олтмиш беш миллион) **сўмни** ташкил этади.

 **2.2.** Ушбу Шартнома бўйича тўлов **Буюртмачи** томонидан **Ижрочи** ҳисоб рақамига пул маблағларини қуйидаги тартибда ўтказиш йўли билан амалга оширилади:

 **2.2.1. Томонлар** томонидан ушбу Шартнома имзоланган кундан бошлаб 5 (беш) банк куни ичида **Товар** қийматининг 30 фоизи миқдорида олдиндан тўлов;

 **2.2.2. Товар** қийматининг қолган 70 фоизи **Товар Буюртмачи** манзилига етказиб, ўрнатиб, ишга тушириб берилгандан сўнг қонунчиликда белгиланган тартибда **Буюртмачи** томонидан қабул қилиб олинган кундан бошлаб 10 кун ичида амалга оширилади.

**III. ТОВАРНИ ИШЛАБ ЧИҚАРИШ, ЕТКАЗИБ БEРИШ, ЎРНАТИШ,** **МОНТАЖ ҚИЛИШ ВА ИШГА ТУШИРИШ ШАРТЛАРИ**

**3.1.** Ушбу Шартнома бўйича **Ижрочи** томонидан **Буюртмачига** **Товарни** ўрнатиш, монтаж қилиш ва ишга тушириш шартларининг бажарилиши тўлов амалга оширилган пайтдан бошлаб 30 (ўттиз) иш кун этиб белгиланади.

**3.2. Ижрочи Товарни Буюртмачига** муддатидан аввал етказиб бериш ҳуқуқига эга.

**3.3. Ижрочи** ушбу Шартнома бўйича ўз Шартнома мажбуриятларини **Буюртмачи** 5 (беш) банк куни ичида **Ижрочининг** ҳисоб рақамига олдиндан тўлов қилинган кундан бошлаб бажаришга киришади.

**IV. ШАРТНОМА БЎЙИЧА ТОМОНЛАРНИНГ ҲУҚУҚЛАРИ ВА МАЖБУРИЯТЛАРИ**

**4.1.** Ушбу Шартнома бўйича **Томонлар** қуйидаги ҳуқуқларга эга:

 — ушбу тузилган Шартномани тузиш ва бекор қилиш муносабати билан зарур бўлган маълумотномалар ва бошқа ҳужжатларни сўраш ва олиш;

 — ҳуқуқ ва қонуний манфаатларини ҳимоя қилишни таъминлаш учун амалдаги қонун ҳужжатларида назарда тутилган воситалар ва усулларни қўллаш;

**4.2.** Ушбу Шартнома бўйича **Томонлар** қуйидагиларга мажбурдирлар:

 — Ўзбекистон Республикасининг амалдаги қонунчилиги талабларига риоя қилиш;

 — тузилган ушбу Шартнома талабларига мувофиқ ўз зиммасига олган мажбуриятларини ўз вақтида ва тегишли тартибда бажариш.

**4.3.** **Буюртмачи** қуйидагиларга мажбур:

- ушбу Шартнома бўйича етказиб берилган **Товар** учун ўз вақтида дастлабки ва якуний тўловни амалга ошириш;

- **Товарни** ўрнатиш тугалланганлиги тўғрисида билдиришнома олгандан сўнг, икки кун ичида **Товарни** ўрнатиш бўйича иш ҳажмини кўриб чиқиш ва қабул қилиш ва нуқсонлар аниқланган тақдирда, бу ҳақда **Ижрочига** маълум қилиш.

**4.4. Ижрочи** қуйидагиларга мажбур:

- Ушбу шартномада белгиланган тартибда **Товарни** етказиб бериш;

- **Буюртмачи** вакили иштирокида ушбу Шартнома бўйича **Товарни** ишга туширишни амалга ошириш ва **Товарни** ўрнатиш бўйича ишларни бажаришда **Буюртмачининг** ёзма ва (ёки) оғзаки тавсияларига риоя қилиш;

- техник топшириқлардан четга чиқишларни **Буюртмачи** билан келишиш;

- ушбу Шартномада белгиланган муддатларда **Товарни** **Буюртмачига** топшириш;

- ушбу Шартномада кўрсатилган **Товарни** ўрнатиш бўйича техник топшириқ ва иш ҳажмини **Буюртмачининг** розилигисиз учинчи шахсларга бермаслик.

**V. ТОВАРНИ ТОПШИРИШ ВА ҚАБУЛ ҚИЛИШ ТАРТИБИ**

**5.1.** Ушбу Шартнома бўйича **Товарни** топширишБуюртмачининг ваколатли вакили томонидан имзоланган **Товарни** икки томонлама топшириш-қабул қилиш далолатномаси имзолангандан сўнг якуний топширилган ҳисобланади.

**5.2.** **Буюртмачи Товарни** топшириш тўғрисидаги билдиришномани олган кундан бошлаб 10 (ўн) кун ичида:

- ёки **Товарни** қабул қилиши ва **Товарни** топшириш-қабул қилиш далолатномасини имзолаши;

- ёки **Товарни** қабул қилишдан бош тортиши ва **Ижрочига** асослантирилган рад жавобини юбориши керак.

**5.3.** Асосли раддия бўлган тақдирда, тузатишлар рўйхати ва аниқланган нуқсонларни бартараф этиш муддатлари кўрсатилган икки томонлама далолатнома тузилади.

**VI. ДАЪВОЛАРНИ ТАҚДИМ ЭТИШ ВА КЎРИБ ЧИҚИШ ТАРТИБИ**

**6.1.** Ушбу Шартнома бўйича ҳуқуқлари ва қонуний манфаатлари бузилган **Томон** бошқа **Томонга** қонун ҳужжатларида белгиланган тартибда ва муддатларда даъволар қўйиш ҳуқуқига эга.

**6.2.** Ушбу Шартнома бўйича даъво аризаси берилган **Томон** даъво олинган кундан бошлаб 30 (ўттиз) кун ичида ушбу даъвога ёзма жавоб беришга мажбурдир.

**6.3.** Белгиланган муддатларда даъво аризаси рад этилган (қисман рад этилган) ёки жавоб ололмаган **Томон**, тегишли суд қарорини олиш учун Тошкент шаҳар иқтисодий судига даъво аризаси билан мурожаат қилиши мумкин.

**VII. ШАРТНОМА БЎЙИЧА МАЖБУРИЯТЛАРИНИ БУЗГАНЛИК УЧУН ЖАВОБГАРЛИК**

**7.1.** Мазкур Шартнома бўйича мажбуриятларни бажармаганлик ёки лозим даражада бажармаганлик учун **Ижрочи** ва **Буюртмачи** Ўзбекистон Республикасининг амалдаги қонунчилигига мувофиқ жавобгар бўладилар.

**7.2.** **Товарни** топшириш муддатлари ўз вақтида бажарилмаган тақдирда, **Ижрочи** **Буюртмачига** кечиктирилган ҳар бир кун учун **Товар** қийматининг 0,05% миқдорида, лекин **Товар** қийматининг 50% дан кўп бўлмаган миқдорда жарима тўлайди.

**7.3.** Ушбу Шартномада назарда тутилган муддатларда тўловни ўз вақтида тўламаганлик ва (ёки) кечиктирганлик учун **Буюртмачи** **Ижрочига** кечиктирилган ҳар бир кун учун 0,04% миқдорида, лекин кечиктирилган тўловнинг 50% дан кўп бўлмаган миқдорда жарима тўлайди.

**VIII. ФОРС-МАЖОР ҲОЛАТЛАРИ**

**8.1.** **Томонлар** Шартнома бўйича мажбуриятларни бажармаганликлари учун, агар уларни бажаришнинг иложсизлиги Шартнома бўйича мажбуриятларнинг бажарилишига бевосита таъсир қилувчи табиий офатлар ёки ҳарбий ҳаракатлар, шунингдек, давлат органлари томонидан ушбу Шартнома шартларини бажаришга тўсқинлик қилувчи қонун ҳужжатларини қабул қилиш ва (ёки) ўзгартириш каби форс-мажор ҳолатлари натижасида юз берган бўлса, жавобгар бўлмайдилар.

**IX. КОРРУПЦИЯГА ҚАРШИ ШАРТЛАР**

**9.1**. Мазкур шартнома бўйича ўз мажбуриятларини бажаришда томонлар, уларнинг ходимлари ёки воситачилари ҳар қандай шахсга тўғридан-тўғри ёки билвосита пул ёки қимматбаҳо нарсаларни тўламайди, тўлашни таклиф қилмайди ёки тўлашга рухсат бермайди. Ҳар қандай шахсларнинг қарорлари ўзгартиришлари учун ёки номақбул устунликка эришиш ёки бошқа номувофиқ мақсадларга эришишга йўл қўймайди.

**9.2.** **Томонлар**, уларнинг ходимлари ёки воситачилари ушбу шартнома бўйича ўз мажбуриятларини бажараётганда амалдаги қонунчиликда пора бериш(олиш), шунингдек амалдаги қонун ҳужжатларини ёки коррупцияга қарши халқаро актлар талабларини бузувчи бошқа ҳаракатларни амалга оширмайдилар.

**9.3.** Aгар **томонлар**дан бири ушбу банднинг ҳар қандай қоидаларининг бузилиши содир бўлган ёки содир бўлиши мумкин деб гумон қилса, тегишли томон бошқа томонни ёзма равишда хабардор қилиш мажбуриятини олади. Ёзма билдиришномада томон бошқа томон, унинг ходимлари ёки воситачилари томонидан ушбу банднинг ҳар қандай қоидалари бузилиши содир бўлган ёки содир бўлиши мумкин бўлганлигини ишончли тасдиқловчи ёки ишонтириш учун асос бўладиган фактларга ҳавола қилиши ёки материалларни тақдим қилиши керак.

**9.4.** Aгар **Томонлар**дан бири ушбу банд қоидаларини бузса, бошқа Томон шартномани бир томонлама бекор қилиш тўғрисида ёзма билдиришнома юбориш орқали шартномани суддан ташқари бир томонлама тартибда бекор қилишга ҳақли.

**X. ЯКУНИЙ ШАРТЛАР**

**10.1.** Ушбу Шартномага киритилган ҳар қандай ўзгартириш ва қўшимчалар, агар улар ёзма равишда тузилган ва томонларнинг ваколатли вакиллари томонидан имзоланган бўлса, ҳақиқий ҳисобланади.

**10.2. Томонларнинг** ҳеч бири бошқа **Томон**нинг ёзма розилигисиз Шартнома бўйича ўз ҳуқуқларини учинчи томонга ўтказишга ҳақли эмас.

**10.3.** Ушбу Шартнома икки нусхада тузилди. Иккала нусха ҳам бир хил ва бир хил юридик кучга эга. **Томонларнинг** ҳар бири ушбу Шартноманинг битта нусхасига эга.

**10.4.** Ушбу Шартномада назарда тутилмаган барча масалаларда томонлар Ўзбекистон Республикасининг амалдаги қонунчилигига амал қиладилар.

**10.5.** Мазкур шартнома 2022 йил 31 декабрь кунига қадар амал қилади.

**ХI. МАНЗИЛЛАР ВА БАНК РЕКВИЗИТЛАРИ**

|  |  |  |
| --- | --- | --- |
| **«БУЮРТМАЧИ»****ЎзР ФВВ БваИФБ**Манзил: Тошкент вилояти,Кибрай тумани, Янгиобод МФЙ,М.Бобур кўчаси, 2 уй.Х/Р: 23404000205408496320СТИР: 308 608 106«Туронбанк» АТБ Тошкент ш.М.Улугбек фил.ММТ: 01154, ИФУТ: 81110**Бошлик:\_\_\_\_\_\_\_\_\_\_\_Ж.Сайфуллаев** |  | **«ИЖРОЧИ»** **«SUN-HIGHTECH» МЧЖ**Манзил: Тошкент ш., Юнусобод тумани, Боғишамол кўчаси 160 уй, Юнусобод кичик саноат зонаси.Тел: (94) 777-78-88ҳ /р: 2020 8000 2052 0055 3001 «ЎЗСАНОАТКУРИЛИШБАНК» АТБ БОШ ОФИСИ, ММТ: 00440СТИР 307 258 109, ИФУТ 27900**Бош директор:\_\_\_\_\_\_\_\_Э.Абдуллаев** |

**08.11.2022й. кунги №03/08-сонли шартномага 1-илова**

**Шартнома нархини тасдиқлаш баённомаси**

Бундан кейин **«Буюртмачи»** деб аталувчи, Низом асосида иш юритувчи Ўзбекистон Республикаси Фавқулодда вазиятлар вазирлиги Бино ва иншоотлардан фойдаланиш бошқармаси номидан бошлиқ Ж.Х.Сайфуллаев бир томон ва бундан кейин **«Ижрочи»** деб аталувчи, , Устав асосида иш юритувчи «SUN-HIGHTECH» масъулияти чекланган жамияти (МЧЖ) номидан директор Э.Т.Абдуллаев бошқа томон, Шартноманинг умумий нархи ҚҚС ни ҳисобга олган ҳолда 265 000 000 (икки юз олтмиш беш миллион) сўмни ташкил этиши ва қуйидагиларни ўз ичига олиши тўғрисида келишиб олдилар:

|  |  |  |  |  |  |  |  |
| --- | --- | --- | --- | --- | --- | --- | --- |
| Т/р |  Маҳсулот номи  | Ўлчов бир-лиги | Миқ-дори | Нархи | Етказиб бериш нархи | ҚҚС | ҚҚС билан нархи |
| Фо-из | Сумма |
| 1 | 2 | 3 | 4 | 5 | 6 | 7 | 8 |
| 1 | 25 кВт қувватдаги тармоқ қуёш электр станцияси.Таркиби: Қуёш панелининг умумий қуввати 25 000Вт, Инверторнинг умумий қуввати 25кВт, Қуёш панелларини ўрнатиш учун металлкокнструкция, кабель, шит ва бошқалар. | дона | 1 | 230 434 782,61 | 230 434 782,61 | 15% | 34 565 217,39 | 265 000 000 |
|  | **ЖАМИ** |  |  |  | 265 000 000 |

Шартнома нархига юқорида кўрсатилган ускунанинг нархи, етказиб бериш, шунингдек, ускунани ўрнатиш ва ишга тушириш харажатлари киради.

|  |  |
| --- | --- |
| **«БУЮРТМАЧИ»****ЎзР ФВВ БваИФБ****Бошлик:\_\_**\_\_\_\_\_\_\_\_\_ **Ж.Сайфуллаев** | **«ИЖРОЧИ»****«SUN-HIGHTECH» МЧЖ****Бош директор:\_\_\_\_\_\_\_\_\_\_\_Э.Абдуллаев** |